Fa ke le dingwaga di le 14, ke ne ka simolola go tsaya bobulatsela ka malatsi a boikhutso a sekolo. Ke ne ke rera mo ditorotswaneng tsa Tennessee le mo porofenseng e e gaufi ya Georgia. Ke ne ke tsoga phakela, ke dira dijo tsa motshegare ke bo ke palama bese kgotsa terena ka 6:00 a.m. ke ya tshimong. Ke ne ke boa mo e ka nnang ka 6:00 p.m. Gantsi ka nako ya dijo tsa motshegare, dijo tse ke neng ke di tshwere di ne di sa bolo go fela. Le fa gone ke ne ke tshotse madi, go ne go sa kgonege gore ke tsene mo lebenkeleng go ya go reka dijo tse dingwe ka gonne ke le motho yo montsho. Nako nngwe ke ne ka tsena mo lebenkeleng go ya go reka ice-cream mme ka kopiwa gore ke tswe. Ka bopelonomi mosadi mongwe wa mosweu o ne a ntlisetsa yone ke le kwa ntle.